Diego Maradona f'iżolament L-ex leġġenda Arġentina Diego Armando Maradona jinsab f'iżolament wara li l-assistant coach tiegħu ma' Gimnasia La Plata instab pożittiv għall-Covid 19. El Pibe de Oro, kif inhu magħruf, kien f'kuntatt dirett mal-kollega tiegħu u kien għalhekk li t-tobba tal-klabb ordnawlu biex għalissa jmur f'iżolament. B'hekk Maradona mhux se jkun fil-bank ta' Gimnasia hekk kif jagħmlu d-debutt tagħhom fil-kompetizzjoni Knock-Out. Hu se jkun qed jiċċelebra s-60 sena tiegħu nhar il-Ġimgħa li ġej għalkemm se jkollu jagħmel dan f'daru 'l bogħod mill-qraba u l-ħbieb. Maradona kien fl-aħbarijiet ftit tal-ġimgħat ilu wara li deher jiżfen f'festin fejn kien f'sakra ma jarax art. Hu ilu jmexxi lil Gimnasia La Plata sa minn Settembru 2019.